Johanne Henriette Valentine Kaas

Johanne Henriette Valentine Kaas (født 12. august 1776, død 28. juli 1843), var en dansk grevinne gift Danneskiold-Samsøe, godseier og grunnlegger av Holmegaard Glasværk.

Hun var datter av admiral Frederik Cristian Kaas (1727–1804) og Edele Sofie Kaas (1746–1800), og ble født inn i en adelig københavnerfamilie, som var preget av oppysningstidens tanker og fornuft og fremskritt. Gjennom sin huslærer Peder Deichmann, mottok hun en allsidig undervisning og kom til å stå ham nær inntil hans død i 1816.

Grevinne 
Den 30. november 1795 giftet hun seg med godseier Christian Conrad Sophus Danneskiold-Samsøe (1774-1823). Paret slo seg ned på Gisselfeld, som de gjorde til et gjestfritt hjem hvor blant andre H. C. Andersen og Bertel Thorvaldsen kom.

I 1823 døde greven plutselig, og Henriette stod igjen med seks barn. Midt i sorgen over tapet av ektemannen, vendte handlekraften tilbake, og Henriette styrte som enke sine eiendommer med handlekraft og dyktighet. I 1825 fullførte hun ektemannens lidt løse planer om et glassverk ved herregården Holmegaard. Senere anla hun også to teglverk samme sted.

Hun døde den 28. juli 1843 på Gisselfeld og ble begravet ved sin mann i slottsparkens gravlund.

Referanser 

Danske grevinner
Slekten Danneskiold-Samsøe
Slekten Kaas (med Muren)